ANEXA NR. 1 la H.C.L nr. 212/2024

STUDIU DE OPORTUNITATE
privind  aprobarea aprobarea vânzării prin licitaţie publică a imobilului  teren și construcții, situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5


I.	GENERALITAŢI

Potrivit prevederilor art. 363 din O.U.G. nr. 57/2019 privind codul administrativ vânzarea bunurilor din domeniul privat al unităţilor administrativ-teritoriale se face prin licitaţie publică, organizată în condiţiile prevăzute la art. 334-346, cu respectarea principiilor prevăzute la art. 311, cu excepţia cazurilor în care prin lege se prevede altfel. Stabilirea oportunităţii vânzării bunurilor din domeniul privat al statului sau al unităţilor administrativ-teritoriale şi organizarea licitaţiei publice se realizează de către autorităţile prevăzute la art. 287, printre care se regăsesc şi autoritaţile deliberative de la nivel local, cu excepţia cazurilor în care prin lege se prevede altfel. 
Vânzarea prin licitaţie publică a bunurilor imobile aparţinând unităţilor administrativ-teritoriale se aprobă prin hotărâre a consiliului local. Garanţia se stabileşte între 3 şi 10% din preţul contractului de vânzare, fără TVA. Predarea-primirea bunului se face prin proces-verbal în termen de maximum 30 de zile de la data încasării preţului.


II. DESCRIEREA ŞI IDENTIFICAREA BUNULUI CARE URMEAZĂ SĂ FIE SUPUS PROCEDURII DE LICITAŢIE PUBLICĂ, ÎN VEDEREA VÂNZĂRII

Imobilul teren și construcții ce se propune a face obiectul unei vânzări prin licitaţie publică este proprietate privata a unitătii administrativ-teritoriale Municipiul Vulcan şi se află în administrarea Consiliului local. Imobilul-teren este situat în extravilanul municipiului și are o suprafață de suprafaţa de 16135 m², iar construcțiile edificate pe acest teren sunt înscrise în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și reprezintă ansamblu imobiliar Cabana Caprișoara.
Imobilele au fost preluate din administrarea Companiei Naţionale a Huilei - S.A prin HG 1169/2004 și HG 129/2005 în anul 2004 și respectiv 2005. La data preluării și până în 2016 imobilele au fost folosite în scop recreativ, având funcțiunea de cladiri administrative, social culturale. În această perioadă de timp, investiții majore asupra acestor construcții nu s-au mai efectuat, iar imobilele au ajuns în stare de degradare. Astfel, la nivelul administrației publice locale s-a luat decizia de a închiria aceste imobile în vederea desfășurării unor activități comerciale sens în care s-a emis H.C.L 117/2016. Ca urmare a finalizării procedurii de închiriere prin licitație publică s-a încheiat contractul de închiriere nr. 141/40702/30.12.2023 cu S.C Matrix Urban Procons S.r.l, iar ulterior în anul 2017, conform HCL 38/2017 și HCL 54/2017 părțile au înțeles să modifice clauzele contractuale, tocmai datorită faptului ca locatarul să poată să execute investiții în imobil în vederea bunei funcționări, cu acordul locatorului.
	La data preluarii în chirie a construcțiilor acestea prezentau numeroase probleme de natura constructivă, respectiv: infiltrații de apă în structura acoperisului, jgheaburile și burlanele distruse, nefuncționalitatea centralei termice, starea exterioară deplorabilă, alunecări de teren în curtea cabanei, platforma , pavajele, conductele de apă degradate.
	În prezent, locatarul a efectuat o serie de modernizări majore asupra acestui imobil (interior-exterior )și dat fiind faptul că locațiunea ajunge la termen, UATM Municipiul Vulcan nu își permite din punct de vedere financiar să continue investițiile asupra acestui imobil.

III. MOTIVELE DE ORDIN ECONOMIC, FINANCIAR ŞI DE MEDIU, CARE JUSTIFICĂ REALIZAREA VÂNZĂRII BUNULUI PRIN LICITAŢIE PUBLICĂ

- sursă de venituri pentru bugetul local, prin incasarea preţului vânzării iar ulterior prin plata taxei/impozitului pe teren/construcție;
-administrarea eficientă a domeniului privat al municipiului Vulcan;
- asigurarea intreţinerii şi exploatării corespunzătoare a imobilului;
- ridicarea potenţialului turistic al zonei si realizarea unor investiții care să aducă plus valoare zonei turistice.

IV. NIVELUL MINIM AL PRETULUI VANZĂRII

Potrivit prevederilor art. 363 alin. (6) din O.U.G. nr. 57/2019 privind codul administrativ cu excepţia cazurilor în care prin lege se prevede altfel, preţul minim de vânzare, aprobat prin hotărâre a autorităţilor deliberative de la nivelul administraţiei publice locale, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului. Răspunderea juridică privind corectitudinea stabilirii preţului prevăzut în raportul de evaluare revine exclusiv evaluatorului care a întocmit respectivul raport de evaluare.
In conformitate cu raportul de evaluare, înregistrat la Primăria Vulcan sub nr. 38827 din 17.09.2024, întocmit de expert evaluator autorizat, membru ANEVAR, valoarea de piaţă a terenului și construcției este de 3.122.675 lei, fără TVA. Potrivit evidenţelor contabile ale Primăriei Vulcan, rezulta că valoarea de inventar a terenului este în cuantum de 3.111.795 lei, astfel ca preţul minim de pornire al licitaţiei publice este stabilit la cuantumul de 3.122.675 lei, fără TVA.

V. PROCEDURA UTILIZATĂ PENTRU ATRIBUIREA CONTRACTULUI DE VÂNZARE-CUMPĂRARE ŞI JUSTIFICAREA ALEGERII PROCEDURII

Procedura de vânzare va fi licitaţia publică. A fost aleasă ca procedură licitatia publică în scopul principal al găsirii celui mai potrivit ofertant pentru ducerea la îndeplinire a actului administrativ. S-a avut în vedere faptul că licitatia
publică se bazeaza pe principiul economic al concurentei, tocmai pentru ca autoritatea administraţiei publice locale să poată să aleagă persoana căreia îi atribuie contractul în funcţie de preţul cel mai mare oferit, pornind de la preţul minim de începere al licitaţiei aprobat de Consiliul local.
Totodată, s-a avut în vedere că licitaţia publică este modalitatea cea mai transparenta de a atribui/încheia un contract, prin raportare la faptul că pregătirea licitației presupune efectuarea unei
publicități prin anunțuri, aducerea la cunoştinţă publică a intenţei de a organiza o astfel de procedura.

VI. TERMENUL PREVIZIBIL PENTRU REALIZAREA PROCEDURII DE LICTAŢIE PUBLICĂ ÎN VEDEREA VÂNZĂRII

Desemnarea câştigătorului licitaţiei pentru vânzarea bunului se va face în termenele prevăzute de lege si documentaţia de atribuire. Perioada preconizată pentru derularea procedurii de licitaţie si încheierea contractului este de 60 de zile lucrătoare.

